BERETNING VED GENERALFORSAMLING I SKØRPING TENNISKLUB, 
KULTURSTATIONEN 7/2 2024
                                                                                                                         
Klubbens bestyrelse i det forgangne år:
Bestyrelsen har i det forgangne år bestået af Thomas Vogt, Mette Dam, Peter Naldal, Rasmus Hedeholm, Poul Sølvstein og undertegnede.

Klubbens økonom og medlemstal:  Er et særskilt punkt på generalforsamlingens dagsorden, men overordnet set, så har vi haft lidt faldende indtægter pga. en lille nedgang i antal medlemmer, og så har vi haft relativt store udgifter til vedligeholdelse, primært i forbindelse med udskiftning af tagrender og nedløbsrør på klubhuset. Vi vil søge om tilskud til disse ekstraordinære vedligeholdelsesudgifter hos Rebild Kommune ifm. ansøgning om lokaletilskud i foråret 2024. Bestyrelsen vurderer fortsat, at klubbens økonomi er god og solid. 

Anlæg og klubhus: Der er heldigvis mange som bidrager til, at vi har et velfungerende klubhus og gode baner og omgivelser – disse personers hjælp har en uvurderlig betydning, og som bestyrelse vil vi gerne sige tak for jeres indsats, vi håber I vil fortsætte det gode arbejde i det kommende år.  
 
Aktiviteter i året der gik: 
 
-         Ungdomstræning to gange ugentligt – Karl Emil og Mads
-          After-tennis mandage aftener – Kirsten Bach mfl.
-          Veteranturnering – Peter Naldal  
-          Introduktionstræning til nye voksne medlemmer en række torsdage i sæsonen med vores tidligere ungdomstræner Carl Lassen 
- 	Onsdagstennis for alle ved Mette Dam
-          Vi afholdte i år for første gang i rigtig mange år desværre ikke tennisskole, da vores trænere blev færdige som studenter, og derfor var forhindret på det tidspunkt, hvor arrangementet plejer at finde sted 
-          Klubmesterskab blev afholdt i september med god deltagelse fra klubbens medlemmer

Padelsamarbejde med Skørping Idrætscenter: 

Efter et længere tilløb står der nu en padelbane ved Skørping Idrætscenter. Vi har i det forløbne år indgået en aftale med SIC om at stå for organisere spillere som gerne vil have adgang til banen via et fast medlemskab hos os. Det er fortsat SIC der står for alle udgifter ifm. drift og vedligehold af banen. Banen stod desværre først klar på et tidspunkt, hvor store dele af sæsonen var gået, og derfor var den umiddelbare tilslutning til medlemskabet i første omgang begrænset, men forhåbentlig vil forårets komme bringe nye medlemmer til padel. Bestyrelsen har løbende en dialog med SIC om tilpasning af aftalen med henblik på, at vores medlemmer får de bedste vilkår for at kunne spille padel. Der skal lyde en kæmpe tak til Rasmus og Poul fra bestyrelsen for arbejdet med at lave en aftale med SIC. 

På bestyrelsens vegne, Steen Madsen, 7/2 2024
